শ্রীমতি অম্বিকা সোনিকে একটি চিত্রকর্ম দেখাচ্ছেন মাধবী পারেখ 
**মাধবী পারেখ** (জন্ম ১৯৪৪) একজন ভারতীয় সমকালীন চিত্রশিল্পী। তিনি নতুন দিল্লিতে বাস করেন।

প্রারম্ভিক জীবন
---------------

মাধবী পারেখের জন্ম গুজরাটের আহমেদাবাদের নিকটে সনজায়া গ্রামে, যেখানে তাঁর বাবা ছিলেন গান্ধীবাদী স্কুল শিক্ষক এবং পোস্টমাস্টার। 

১৯৫৭ সালে, মাধবী পনেরো বছর বয়সে ভারতীয় শিল্পী মনু পারেখকে বিয়ে করেছিলেন। মনু জেজে স্কুল অফ আর্টে পড়াশোনা করেছেন। বিয়ের পর তারা প্রথমে আহমেদাবাদ, পরে মুম্বাই চলে যান, যেখানে মাধবী মন্টেসরি প্রশিক্ষণ কোর্স করেছিলেন। ১৯৬৪ সালে তারা কলকাতায় চলে আসেন। ১৯৬৫ সালে নয়াদিল্লিতে যাওয়ার আগে অবধি তারা কলকাতায় ছিলেন।

পেশা
----

প্রথমদিকে, মাধবী পারেখ নিজে একজন শিল্পী হতে উৎসাহি ছিলেন না, তবে তাঁর স্বামী মনু তাকে সে ব্যাপারে উদ্বুদ্ধ করেছিলেন। ১৯৬০-এর দশকে তাদের প্রথম কন্যা মনীষা গর্ভে থাকাকালীন মাধবী চিত্রকর্ম শুরু করেছিলেন।  ১৯৬৮ সালে মাধবী কলকাতার বিড়লা একাডেমিতে প্রথমবার তাঁর কাজ প্রদর্শন করেছিলেন। তার একটি চিত্রকর্ম ললিত কলা আকাদেমির বার্ষিক প্রদর্শনীতে বাছাই করা হয়েছিল এবং পরে সেই চিত্রকর্মটি জাতীয় সংস্থা তার ক্যারিয়ার শুরু করার সহায়তা করতে কিনেছিল।  ১৯৭৩ সালে তিনি চেমল্ট আর্ট গ্যালারীটিতে তার প্রথম একক শো করেছিলেন।

মাধবী তার শৈশব এবং কল্পনার স্মৃতি চিত্রিত করে চিত্রকর্ম শুরু করেছিলেন। তার চিত্রগুলি প্রাণবন্ত এবং বাস্তব। তিনি ঐতিহ্যবাহী লোকশৈলীতে চিত্রাঙ্কন শুরু করেছিলেন এবং পরে ধীরে ধীরে ক্যানভাস তেল এবং এক্রলিক মাধ্যম এবং কাগজে জলরঙের মাধ্যমের দিকে সরে গিয়েছিলেন, যা তাকে তার শৈল্পিক কল্পনা প্রসারিত করার পাশাপাশি নারী, শিশু, নগর ও পল্লী সম্পর্কে তার ভাবনা প্রকাশের জন্য একটি মাধ্যম খুঁজে পেতে সাহায্য করেছিল।

প্রভাব
------

ভারতের একটি গ্রামাঞ্চলে তাঁর শৈশবে কাটানো দিনগুলি এবং লোককাহিনী তাঁর শুরুর কাজগুলি করতে অনুপ্রাণিত করেছিল। মেঝেতে আলপনার ঐতিহ্যবাহী নকশাগুলি, মাধবীর কাছে গৃহস্থালির দৈনন্দিন একটি কর্মচিত্র করে তুলেছিল এবং সেগুলি তাঁর চিত্রকর্মের প্রাথমিক রূপ হিসাবে ধীরে ধীরে বদলে গিয়েছিল।  তাঁদের বিবাহিত জীবনের শুরুর দিনগুলিতে, শিল্পী স্বামী মনু পারেখ, মাধবীকে এ্কজন সুইস জার্মান শিল্পী পল ক্লি রচিত একটি বই উপহার দেন, যা তার অঙ্কন শৈলিতে প্রাথমিক প্রভাব ফেলে। পারেখের অঙ্কন শৈলিতে ফেলা প্রভাবগুলির মধ্যে ইতালিয়ান সমসাময়িক শিল্পী ফ্রান্সেস্কো ক্লিমেন্টও অন্তর্ভুক্ত রয়েছে।

শুরুতে অনেক একক প্রদর্শনী করার পর, মাধবী ১৯৮৫ সালে উল্লেখযোগ্য দলগত প্রদর্শনীতে অংশ নিয়েছিলেন যেমন, ১৯৮৫ সালে তুরস্ক এবং যুগোস্লাভিয়া, চার মহিলা শিল্পীর জলরঙছবি, ১৯৮৭ সালে ভোপালের ভারত ভবনে এবং জাহাঙ্গীর আর্ট গ্যালারী, মুম্বাইয়ে।

পুরস্কার এবং স্বীকৃতি
---------------------

| বছর | পুরস্কার / স্বীকৃতি |
| --- | --- |
| ২০১৭ | কৈলাশ ললিত কালা পুরস্কার |
| ২০০৩ | ললিত কলা জগতে হোয়ার্লপুলের উইমেন আচিভমেন্ট |
| ১৯৮৯-৯১ | ভারত সরকার সিনিয়র ফেলোশিপ |
| ১৯৮৯ | ফাইন আর্টস ওয়ার্ক সেন্টারে রেসিডেন্সি ফেলোশিপ |
| ১৯৮৯ | মার্কিন যুক্তরাষ্ট্রে বিস্তৃত ভ্রমণের জন্য ফেলোশিপ |
| ১৯৭৯ | ললিত কলা আকাদেমি, নয়াদিল্লি থেকে জাতীয় পুরস্কার |
| ১৯৭০-৭২ | প্যারিসে অধ্যয়নের জন্য ফাইন আর্টসের জন্য ফরাসি সরকারী বৃত্তি |

তথ্যসূত্র
---------

1. ↑  "Madhvi Parekh - JNAF"। ২০১৯-০২-০৪ তারিখে মূল থেকে আর্কাইভ করা। সংগ্রহের তারিখ ২০১৯-০২-০৪।
2. ↑  Milford-Lutzker, Milford-Lutzker (Fall ১৯৯৯)। "Intersections: Urban and village art in India": 22–30। ডিওআই:10.1080/00043249.1999.10791950।
3. ↑  1942-, Parekh, Madhvi (২০১৭)। *Madhvi Parekh : the curious seeker*। Sinha, Gayatri,, Garimella, Annapurna,, Singh, Kishore, 1959-, Delhi Art Gallery। আইএসবিএন 9789381217658। ওসিএলসি 1004674042।
4. ↑  Khurana, Chanpreet। "Dots and dashes: How artist Madhvi Parekh developed her own language to tell stories of her youth"। *Scroll.in* (ইংরেজি ভাষায়)। সংগ্রহের তারিখ ২০১৮-০৩-০৩।
5. ↑  1942-, Parekh, Madhvi (২০১৭)। *Madhvi Parekh : the curious seeker*। Sinha, Gayatri,, Garimella, Annapurna,, Singh, Kishore, 1959-, Delhi Art Gallery। পৃষ্ঠা 75। আইএসবিএন 9789381217658। ওসিএলসি 1004674042।
6. ↑  *The Self & The World, an exhibition of Indian Women Artist*। ১৯৯৭। পৃষ্ঠা 43।
7. ↑  "MADHVI PAREKH | Discover DAG"। *discoverdag.com* (ইংরেজি ভাষায়)। ২০১৮-১১-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৩-০৩।
8. ↑  "Here's why Madhvi Parekh is an artist of her own making"। *India Today* (ইংরেজি ভাষায়)। ২০১৭-১১-০৪। সংগ্রহের তারিখ ২০১৮-০৩-০৩।
9. ↑  "Madhvi Parekh - Art Heritage | Art Gallery New Delhi"। *Art Heritage | Art Gallery New Delhi* (ইংরেজি ভাষায়)। ২০১৮-০৫-৩১ তারিখে মূল থেকে আর্কাইভ করা। সংগ্রহের তারিখ ২০১৮-০৩-০৩।